Konstruksi
Konstruksi iku kagiyatan yasa sarana utawa prasarana.
Sajeroning babagan arsitèktur utawa tèhnik sipil, siji konstruksi uga misuwur minangka yasan utawa ékan infrastruktur ing sawiji aréa utawa lahan.

Sanajan kagiyatan konstruksi misuwur minangka siji pagawéan, nanging nyatané konstruksi iku wujud ékan kagiyatan kang dumadi saka sawatara pagawéan liya kang béda-béda.

Lumrahé kagiyatan konstruksi diawasi déning manajer proyèk, insinyur disain, utawa arsitèk proyèk. Wong-wong iki nyambutgawé ing kantor, déné pangawasan lapangan lumrahé dipasrahaké marang para mandhor proyèk kang ngawasi buruh yasan, tukang kayu, lan ahli yasan liyané kanggo ngrampungaké kanthi fisik siji konstruksi. 
 
Sajeroning prosès konstruksi lumrahé dianakaké perencanaan terpadu. Bab iki kagandhèng karo métodhe nemtokaké gedhéné béya kang diperlokaké, rancang-bangun, lan èfèk liya kang bakal kadadéan wektu pagawéan konstruksi. Sawijinig jadwal perencanaan kang apik bakal nemtokaké sukses orané sawiji pangyasa kagandhèng marang pendanaan, dampak lingkungan, kaamanan lingkungan konstruksi, kacumawisan material yasan, logistik, gangguan publik kanthi anané pagawéan konstruksi, persiapan dhokumèn dan tender, lan sapanunggalané.

Tipe-jinis proyèk konstruksi 

Lumrahé, ana telung jinis konstruksi, ya iku:
 Konstruksi yasan
 Konstruksi sipil/abot (Heavy / civil construction)
 Konstruksi Industrial

Saben jinis proyèk konstruksi mbutuhaké tim kang unik kanggo gawé rencana, design, yasa lan miara proyèk.

Konstruksi yasan 

Konstruksi yasan iku prosès panambahan struktur marang lahan (real property) kang ana. Akèh-akèhé proyèk konstruksi yasan awujud rénovasi cilik-cilikan, kaya panambahan kamar, utawa rénovasi padusan. Sajeroning proyèk cilik-cilikan kaya iki, kang duwé properti (owner)  tumindak minangka tukang, juru bayar, lan tim désain kanggo proyèké dhéwé. Sanajan mangkono, kabèh proyèk konstruksi yasan kudu ana èlemèn umum-désain, finansial, estimasi lan tetimbangan ukum. Konstruksi yasan komersial diprosès kanthi migunakaké warna-warna tatacara, kalebu èstimasi béya, palélangan, negosiasi rega, manajemen kontrak,manajemen konstruksi lan résiko, rancang bangun lan design-build bridging.

Konstruksi indhustrial 
Konstruksi indhustrial, senadyanmung sébagéyan cilik saka indhustri konstruksi, minangka komponèn kang wigati.  Owner saka proyèk-proyèk iki lumrahé korporasi indhustri gedhé.

Alasan kanggo ndandani 
Diposaken ditindakake yen ora mokal utawa ora cocog kanggo ngganti produk kanthi cara sing padha. Asring, produk dadi ora umum mula luwih dhisik tinimbang sumber daya diprodhuksi sadurunge didandani.

Cathetan